નવી દિલ્હીઃ શાઓમીના સબ બ્રાન્ડ Pocoનો પહેલો સ્માર્ટફોન Poco F1 બુધવારે પહેલીવાર સેલમાં રજૂ કરાયો હતો. પોકો એફ1ને ફ્લિપકાર્ટ અને mi.com પરથી સેલ કરવામાં આવ્યો. ફ્લિપકાર્ટ અને mi.com પર બપોરે 12 વાગ્યે સેલ શરૂ થયો અને થોડી જ મિનિટોમાં આ સ્માર્ટફોન આઉટઓફ સ્ટોક થઈ ગયો. હવે પોકો એફ1નું આગામી સેલ 5 સપ્ટેમ્બરે આયોજિત કરાશે. આ સેલ પણ ફ્લિપકાર્ટ અને mi.com પર બપોરે 12 વાગ્યે શરૂ થશે. જણાવી દઈએ કે 22 ઓગસ્ટે દિલ્હીમાં આયોજિત એક ઈવેન્ટમાં કંપનીએ પોતાના ફ્લેગશિપ ડિવાઈસને લોન્ચ કર્યો હતો.